pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“กรุงไทย” เคียงข้างทุกพลังใจ ส่งมอบ Krungthai Care Box (Home Isolation Kit) 20,000 กล่อง ช่วยผู้ติดเชื้อโควิด
วันพุธที่ 25 สิงหาคม 2564
“กรุงไทย” เคียงข้างทุกพลังใจ ส่งมอบ Krungthai Care Box (Home Isolation Kit) 20,000 กล่อง ช่วยผู้ติดเชื้อโควิด
ธ.กรุงไทยจัดทํา Krungthai Care Box  (Home Isolation Kit) หรือ “กล่องพลังใจ” เพื่อมอบให้กับผู้ติดเชื้อที่รักษาตัวที่บ้าน จํานวน 20,000 กล่อง เพื่อส่งต่อความห่วงใยไปถึงพี่น้องคนไทยทุกคนให้ปลอดภัยจากโควิด-19 ภายในกล่อง
ธนาคารกรุงไทยตระหนักถึงผลกระทบของสถานการณ์การแพร่ระบาดของโควิด-19 ระลอกใหม่ ที่มีจํานวนผู้ติดเชื้อเพิ่มขึ้นอย่างรวดเร็ว โดยผู้ติดเชื้อที่ไม่มีอาการ หรือมีอาการน้อย สามารถแยกรักษาตัวที่บ้าน (Home Isolation) หรือแยกรักษาตัวในชุมชน โดยอยู่ระหว่างรอเตียง ซึ่งจําเป็นต้องมีอุปกรณ์ และยาขั้นพื้นฐานในการรักษา
ธนาคารจึงได้จัดทํา Krungthai Care Box (Home Isolation Kit) หรือ “กล่องพลังใจ” เพื่อมอบให้กับผู้ติดเชื้อที่รักษาตัวที่บ้าน จํานวน 20,000 กล่อง เพื่อส่งต่อความห่วงใยไปถึงพี่น้องคนไทยทุกคนให้ปลอดภัยจากโควิด-19 ภายในกล่องประกอบด้วย ปรอทวัดไข้ เครื่องวัดออกซิเจนปลายนิ้ว หน้ากากอนามัย เจลแอลกอฮอล์ล้างมือ และยาขั้นพื้นฐาน เช่น ฟ้าทะลายโจร และ พาราเซตามอล โดยนําร่องส่งมอบให้กับหน่วยงานและกลุ่มจิตอาสา 3 องค์กร ประกอบด้วย เพจอีจัน ภายใต้โครงการอีจัน สู้โควิดไปด้วยกัน กลุ่มอาสาเส้นด้าย และสถานีโทรทัศน์ Thai PBS องค์กรละ 1,000 กล่อง พร้อมน้ําดื่มกรุงไทย 1,000 ขวด และจะเร่งส่งมอบให้กับองค์กรและหน่วยงานอื่นๆ เพื่อส่งต่อให้กับผู้ติดเชื้อในชุมชนต่างๆ ต่อไป ให้สามารถผ่านวิกฤตครั้งนี้ไปด้วยกัน #เคียงข้างทุกพลังใจ #กรุงไทยเคียงข้างไทยเคียงข้างคุณ
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันศิลปินแห่งชาติ” วันพฤหัสบดีที่ 24 กุมภาพันธ์ 2565
วันพฤหัสบดีที่ 24 กุมภาพันธ์ 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันศิลปินแห่งชาติ” วันพฤหัสบดีที่ 24 กุมภาพันธ์ 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันศิลปินแห่งชาติ” วันพฤหัสบดีที่ 24 กุมภาพันธ์ 2565
เนื่องในโอกาส “วันศิลปินแห่งชาติ” วันที่ ๒๔ กุมภาพันธ์ ๒๕๖๕ ได้เวียนมาบรรจบ
อีกวาระหนึ่ง ในนามของรัฐบาล ผมขอส่งความระลึกถึงและความปรารถนาดีมายังศิลปินแห่งชาติ
ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกท่าน ที่มีส่วนสําคัญในส่งเสริม
สืบสาน ทํานุบํารุงศิลปวัฒนธรรมของชาติให้มีความเจริญรุ่งเรืองตลอดมา
รัฐบาลได้ประกาศให้วันที่ ๒๔ กุมภาพันธ์ ซึ่งเป็นวันคล้ายวันพระบรมราชสมภพ
พระบาทสมเด็จพระพุทธเลิศหล้านภาลัย รัชกาลที่ ๒ ผู้ทรงเป็นพระปฐมบรมศิลปินแห่งกรุงรัตนโกสินทร์ ทรงพระปรีชาล้ําเลิศในศิลปกรรมด้านต่าง ๆ ทั้งด้านกวีนิพนธ์ ด้านดนตรี และด้านประติมากรรม
ด้วยพระราชปรารถนาให้ศิลปะของไทยดํารงอยู่เป็นศิลป์แห่งแผ่นดินอย่างสง่างาม เป็น “วันศิลปินแห่งชาติ” เพื่อน้อมสํานึกในพระมหากรุณาธิคุณ ที่ทรงมีคุณูปการอย่างอเนกอนันต์ต่องานศิลปวัฒนธรรมของชาติ รวมทั้งเป็นการยกย่องเชิดชูเกียรติเหล่าศิลปินแห่งชาติทุกแขนง ซึ่งถือเป็นครูของแผ่นดิน เป็นปูชนียบุคคลที่ได้อุทิศตน สร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรมให้ดํารงอยู่ เป็นสมบัติอันล้ําค่าของแผ่นดิน และความภาคภูมิใจของลูกหลานไทยสืบไป
ในวาระนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกคน พร้อมทั้งครอบครัว ประสบแต่ความสุข ความเจริญ มีกําลังกาย กําลังใจ กําลังสติปัญญาที่เข้มแข็ง และสัมฤทธิผลในสิ่งที่พึงปรารถนาทุกประการโดยทั่วกัน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แนะผู้ปกครองเตรียมความพร้อมบุตร หลาน บอกวิธีปฏิบัติตนเมื่ออยู่ที่โรงเรียน เพื่อให้ปลอดภัยห่างไกลโรคโควิด-19 สำหรับการเปิดภาคเรียนที่ 1/2565 ในวันที่ 17 พ.ค. นี้
วันศุกร์ที่ 13 พฤษภาคม 2565
โฆษกรัฐบาลเผย นายกฯ แนะผู้ปกครองเตรียมความพร้อมบุตร หลาน บอกวิธีปฏิบัติตนเมื่ออยู่ที่โรงเรียน เพื่อให้ปลอดภัยห่างไกลโรคโควิด-19 สําหรับการเปิดภาคเรียนที่ 1/2565 ในวันที่ 17 พ.ค. นี้
โฆษกรัฐบาลเผย นายกฯ แนะผู้ปกครองเตรียมความพร้อมบุตร หลาน บอกวิธีปฏิบัติตนเมื่ออยู่ที่โรงเรียน เพื่อให้ปลอดภัยห่างไกลโรคโควิด-19 สําหรับการเปิดภาคเรียนที่ 1/2565 ในวันที่ 17 พฤษภาคม นี้
วันที่ 13 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยสถานการณ์การแพร่ระบาดของโควิด-19 วันนี้ พบผู้ป่วยติดเชื้อรายใหม่ รวม 7,779 ราย จําแนกเป็น ผู้ป่วยจากในประเทศ 7,777 ราย ผู้ป่วยมาจากต่างประเทศ 2 ราย ผู้ป่วยสะสม 2,137,581 ราย (ตั้งแต่ 1 มกราคม 2565) หายป่วยกลับบ้าน 9,286 ราย หายป่วยสะสม 2,087,291 ราย (ตั้งแต่ 1 มกราคม 2565) ผู้ป่วยกําลังรักษา 75,864 ราย เสียชีวิต 56 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,277 ราย เฉลี่ยจังหวัดละ 17 ราย อัตราครองเตียง ร้อยละ 17.1
โฆษกประจําสํานักนายกรัฐมนตรีเผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับการเตรียมความพร้อมการเปิดภาคเรียนที่ 1/2565 ซึ่งหลายสถานศึกษา โดยเฉพาะในพื้นที่กรุงเทพมหานคร จะเป็นการเปิดเรียนแบบออนไซต์เต็มรูปแบบ 100% ทุกระดับชั้น ขอความร่วมมือผู้ปกครองต้องเตรียมความพร้อม บุตร หลาน เน้นย้ําวิธีการปฏิบัติตนเมื่ออยู่ที่โรงเรียน สวมหน้ากากอนามัยให้ถูกต้องก่อนออกจากบ้าน เว้นระยะห่างจากเพื่อน ซึ่งธรรมชาติของเด็กเวลาเล่นกันอาจมีการสัมผัสใกล้ชิดกัน และหากลูกหลานมีอาการไข้ ไอ น้ํามูก ควรหยุดเรียนทันที เพื่อลดความเสี่ยงในการรับเชื้อโรคเพิ่มขึ้น และลดการแพร่กระจายเชื้อ ทั้งนี้ โรงเรียนต้องเคร่งครัดมาตรการสาธารณสุขเพื่อลดความเสี่ยงโควิดในโรงเรียน เน้นย้ําให้นักเรียนสวมหน้ากากอนามัย และการรักษาระยะห่าง คัดกรองวัดไข้ ก่อนเข้าโรงเรียน ลดการแออัด และความสะอาดในโรงเรียน การล้างมือหลังสัมผัสปุ่มสัมผัส ลูกบิดประตู และรับประทานอาหารปรุงสุกใหม่ และสํารวจตรวจสอบตนเองจะช่วยให้เด็กไปโรงเรียนอย่างมีความสุข และปลอดภัยห่างไกลโรคโควิด -19 ผู้ปกครองควรพาบุตรหลานไปรับวัคซีนโควิด-19 ก่อนไปโรงเรียน ทั้งนี้ นายกรัฐมนตรียังขอความร่วมมือทุกคนปฏิบัติตามมาตรการป้องกันโควิด-19 อย่างต่อเนื่อง ควบคู่กับการเดินหน้าเศรษฐกิจประเทศ และการเปิดภาคเรียนที่จะถึงนี้
รัฐบาลไทย-ข่าวทำเนียบรัฐบาล-ปลัด สธ. เปิดอบรมพัฒนาศักยภาพผู้นำกรมสุขภาพจิต เน้นทำงานเป็นเครือข่าย สื่อสารอย่างสร้างสรรค์
วันศุกร์ที่ 22 กรกฎาคม 2565
ปลัด สธ. เปิดอบรมพัฒนาศักยภาพผู้นํากรมสุขภาพจิต เน้นทํางานเป็นเครือข่าย สื่อสารอย่างสร้างสรรค์
ปลัดกระทรวงสาธารณสุข เปิดโครงการพัฒนาศักยภาพผู้นํากรมสุขภาพจิต ประจําปีงบประมาณ พ.ศ. 2565 กิจกรรมที่ 2 ปัจฉิมนิเทศผู้ผ่านโครงการอบรมหลักสูตรเตรียมความพร้อมสําหรับผู้บริหารหน่วยงานของกรมสุขภาพจิต ประจําปีงบประมาณ พ.ศ. 2564
ปลัดกระทรวงสาธารณสุข เปิดโครงการพัฒนาศักยภาพผู้นํากรมสุขภาพจิต ประจําปีงบประมาณ พ.ศ.2565กิจกรรมที่2ปัจฉิมนิเทศผู้ผ่านโครงการอบรมหลักสูตรเตรียมความพร้อมสําหรับผู้บริหารหน่วยงานของกรมสุขภาพจิต ประจําปีงบประมาณ พ.ศ.2564มุ่งเน้นผู้บริหารรุ่นใหม่มีความรู้เชิงสหวิทยาการ ทํางานได้หลากหลาย สื่อสารอย่างสร้างสรรค์ และสร้างเครือข่ายการทํางานร่วมกัน
วันนี้ (22กรกฎาคม2565)ที่ โรงแรมไมด้า โฮเทล งามวงศ์วาน จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการเปิดอบรมโครงการพัฒนาศักยภาพผู้นํากรมสุขภาพจิต ประจําปีงบประมาณ พ.ศ.2565กิจกรรมที่2ฝึกอบรม หลักสูตรปัจฉิมนิเทศผู้ผ่านการอบรมโครงการอบรมหลักสูตรเตรียมความพร้อมสําหรับผู้บริหารหน่วยงานของกรมสุขภาพจิต ประจําปีงบประมาณ พ.ศ.2564โดยมีแพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์จุมภฏ พรมสีดา รองอธิบดีกรมสุขภาพจิต ผู้บริหารกรมสุขภาพจิต และผู้เข้าร่วมโครงการ ให้การต้อนรับ
นายแพทย์เกียรติภูมิ กล่าวว่า กระทรวงสาธารณสุขให้ความสําคัญกับการพัฒนาผู้บริหารทั้งในส่วนกลาง และภูมิภาค เพื่อให้มีทักษะความรู้ที่สอดคล้องกับบทบาทหน้าที่ ความรับผิดชอบ และเป็นความรู้ในเชิงสหวิทยาการเพื่อให้ทํางานได้หลากหลาย สื่อสารอย่างสร้างสรรค์ มีความสามารถในการตัดสินใจแก้ไขปัญหาในสถานการณ์วิกฤตและซับซ้อนได้ทันเวลา ตลอดจนมีเครือข่ายการเรียนรู้และการทํางาน เป็นผู้นําการเปลี่ยนแปลงที่มีวิสัยทัศน์กว้างไกล ซึ่งจะนํามาสู่การเป็นองค์กรแห่งความสุข มีการบริหารจัดการในหน่วยงานได้อย่างมีประสิทธิภาพและประสิทธิผล สามารถรองรับภารกิจของกรมสุขภาพจิตทั้งในปัจจุบันและอนาคต และตอบสนองต่อความต้องการของประชาชนในสภาวการณ์ที่เปลี่ยนแปลงไป
“ขอให้ผู้บริหารทุกคน คิดดี คิดให้ คิดเป็น เป็นสุข คือ การที่มีกระบวนการความคิดเชิงระบบ สามารถตอบสนองและไม่ก่อให้เกิดปัญหา ที่สําคัญต้องมีการคิดเชิงบวก และมีการสร้างแรงจูงใจเพื่อให้เกิดการมีส่วนร่วมในการทํางาน ซึ่งทั้งหมดนี้จะทําให้ผู้บริหารทุกคนเกิดสมาธิ มีสติ มีปัญญา ในการทํางานได้อย่างเหมาะสม” นายแพทย์เกียรติภูมิกล่าว
**********************************22 กรกฎาคม2565
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดำเนินงานและมอบใบรับรองมาตรฐานการจัดการการฝังกลบเป็นศูนย์
วันจันทร์ที่ 17 มกราคม 2565
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดําเนินงานและมอบใบรับรองมาตรฐานการจัดการการฝังกลบเป็นศูนย์
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดําเนินงานและมอบใบรับรองมาตรฐานการจัดการการฝังกลบเป็นศูนย์
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดําเนินงานและมอบใบรับรองมาตรฐานการจัดการการฝังกลบเป็นศูนย์ภายใต้ โครงการยกระดับมาตรฐาน Zero Waste to Landfill สําหรับสถานประกอบการภาคอุตสาหกรรมตามแนวทางสากล
วันนี้ (17 มกราคม 2565) เวลา 13.00 นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธานงานสัมมนาเผยแพร่ผลการดําเนินงานและมอบใบรับรองมาตรฐานการจัดการการฝังกลบเป็นศูนย์ภายใต้ โครงการยกระดับมาตรฐาน Zero Waste to Landfill สําหรับสถานประกอบการภาคอุตสาหกรรมตามแนวทางสากล เพื่อให้มีการใช้ประโยชน์จากกากอุตสาหกรรมให้มากที่สุด เน้นการจัดการให้เป็นไปตามมาตรฐานเป็นที่ยอมรับ อย่างมีประสิทธิภาพและนําไปสู่การบริหารจัดการกากอุตสาหกรรมแบบครบวงจร สอดคล้องกับนโยบายของกระทรวงอุตสาหกรรมเกี่ยวกับแนวคิดเศรษฐกิจหมุนเวียน หรือ Circular Economy เกิดความยั่งยืนด้านสิ่งแวดล้อม เศรษฐกิจ และสังคม โดยบูรณาการความร่วมมือกับหน่วยงานภายใต้การกํากับดูแลของกระทรวงอุตสาหกรรม และเครือข่ายพันธมิตร โดยมี นายสหวัฒน์ โสภา รองอธิบดีกรมโรงงานอุตสาหกรรมเจ้าหน้าที่ที่เกี่ยวข้อง และผู้แทนจากสถานประกอบการเข้าร่วม ณ ห้องประชุม ศูนย์พัฒนาเมืองอุตสาหกรรมเชิงนิเวศ อาคารกรมโรงงานอุตสาหกรรม และผ่านสื่อระบบอิเล็กทรอนิกส์
รัฐบาลไทย-ข่าวทำเนียบรัฐบาล-ครม.เห็นชอบร่าง MOU ไทย-กัมพูชาผนึกกำลังปราบแก๊ง Call Center และ Hybrid Scam รัฐบาลจัดเป็นประเด็นเร่งด่วนหลังประชาชนได้รับผลกระทบเสียหายจำนวนมาก
วันอังคารที่ 5 กรกฎาคม 2565
ครม.เห็นชอบร่าง MOU ไทย-กัมพูชาผนึกกําลังปราบแก๊ง Call Center และ Hybrid Scam รัฐบาลจัดเป็นประเด็นเร่งด่วนหลังประชาชนได้รับผลกระทบเสียหายจํานวนมาก
ครม.เห็นชอบร่าง MOU ไทย-กัมพูชาผนึกกําลังปราบแก๊ง Call Center และ Hybrid Scam รัฐบาลจัดเป็นประเด็นเร่งด่วนหลังประชาชนได้รับผลกระทบเสียหายจํานวนมาก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 5 ก.ค. 2565 ได้เห็นชอบร่างบันทึกความเข้าใจ (Memorandum of Understanding : MOU) ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงการไปรษณีย์และโทรคมนาคมแห่งราชอาณาจักรกัมพูชา ว่าด้วยความร่วมมือด้านการปราบปรามแก๊ง Call Center และ Hybrid Scam
เพื่อกําหนดกรอบความร่วมมือให้เจ้าหน้าที่ของทั้ง 2 ประเทศ ได้ใช้มาตรการทีเหมาะสมและมีความสอดคล้องกับกฎหมายภายในของทั้ง 2 ประเทศ แลกเปลี่ยนข้อมูลสําหรับปราบปรามผู้กระทําผิด ตลอดจนการตั้งคณะทํางานร่วมระหว่างเจ้าหน้าที่ของทั้งไทยและกัมพูชา เพื่อผลักดันมาตรการต่างๆ ร่วมกัน เน้นย้ํานโยบายที่รัฐบาลถือว่าเรื่องนี้เป็นประเด็นเร่งด่วน เนื่องจากมีประชาชนชาวไทยได้รับผลกระทบและเสียหายจากการก่ออาชญากรรมทางไซเบอร์ในลักษณะดังกล่าวเป็นจํานวนมาก
น.ส.ไตรศุลี กล่าวว่า สาระสําคัญของความตกลงระหว่างไทยและกัมพูชา จะมีกิจกรรมที่ผ่านการตัดสินใจร่วมกัน ดังนี้ 1) แลกเปลี่ยนองค์ความรู้ ความเชี่ยวชาญเชิงเทคนิค และแนวปฏิบัติที่เป็นเลิศในการปราบปรามแก๊ง Call Center และ Hybrid Scam ภายใต้ระบบและกรอบการทํางานที่ดําเนินงานร่วมกัน อาทิ กลไกสนับสุนทีนส่งเสริมส่งผ่านข้อมูลข้ามพรมแดน
2) แต่งตั้งผู้ประสานงานเพื่ออํานวยความสะดวกแก่หน่วยงานที่เกี่ยวข้อง ในการสืบหาหลักฐานในไทย และกัมพูชา และขยายการสืบสวนเพื่อให้ได้ตัวผู้กระทําความผิดโดยหลักฐานดังกล่าวอาจจะรวมถึงข้อมูลที่อยู่ผู้ใช้บริการการสื่อสารทางเสียงผ่านอินเตอร์เน็ต และบันทึกการใช้โทรศัพท์ของผู้กระทําความผิดที่ได้กระทําระหว่างก่ออาชญากรรมทั้ง 2 ประเทศ
3) ประสานงานและอํานวยความสะดวกในกระบวนการส่งผู้ร้ายข้ามแดนตามสนธิสัญญาระหว่างไทยและกัมพูชาว่าด้วยการส่งผู้รายข้ามแดน รวมทั้งกฎหมายและกฎระเบียบภายในประเทศของผู้เข้าร่วมทั้ง 2 ฝ่าย
4) ตั้งคณะทํางานร่วมระหว่างเจ้าหน้าที่ผู้เกี่ยวข้องของทั้งไทยและกัมพูชา และ 5)ความร่วมมืออื่นๆ ตามที่ผู้เข้าร่วมทั้งสองฝ่ายตกลงร่วมกัน
ทั้งนี้ บันทึกความเข้าใจที่ทําร่วมกันนี้จะมีผลบังคับเป็นเวลา 3 ปีนับแต่วันลงนาม และอาจขยายระยะเวลาบังคับได้อีก 3 ปี ด้วยการจัดทําความตกลงเป็นลายลักษณ์อักษร ซึ่งการลงนามจะมีขึ้นในวันที่ 11 ก.ค. 2565 ที่กัมพูชา ในโอกาสที่นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม จะเดินทางไปเยือนกัมพูชา เพื่อติดตามาประเด็นการปราบปรามแก๊งCall Center และ Hybrid Scam
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิด - เบี่ยง ช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์เป็นการชั่วคราว ตั้งแต่วันที่ 20 พ.ย. 64 เป็นต้นไป
วันศุกร์ที่ 19 พฤศจิกายน 2564
กรมทางหลวงชนบท แจ้งปิด - เบี่ยง ช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์เป็นการชั่วคราว ตั้งแต่วันที่ 20 พ.ย. 64 เป็นต้นไป
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะทําการปิด - เบี่ยงช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์ จังหวัดนนทบุรี บริเวณ กม. ที่ 1+250 (ฝั่งขาเข้าสะพานพระราม 4) และ บริเวณ กม. ที่ 0+375 (ฝั่งขาเข้าถนนราชพฤกษ์)
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะทําการปิด - เบี่ยงช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์ จังหวัดนนทบุรี บริเวณ กม. ที่ 1+250 (ฝั่งขาเข้าสะพานพระราม 4) และ บริเวณ กม. ที่ 0+375 (ฝั่งขาเข้าถนนราชพฤกษ์) เพื่อดําเนินงานก่อสร้างสะพานข้ามคลองบนทางขนานถนนชัยพฤกษ์ ซึ่งเป็นส่วนหนึ่งของโครงการขยายถนนชัยพฤกษ์ จังหวัดนนทบุรี ระยะทาง 6.892 กิโลเมตร โดย ทช. จะเริ่มดําเนินการปิด - เบี่ยง ช่องจราจร ตั้งแต่วันที่ 20 พฤศจิกายน 2564 เป็นต้นไป จนกว่างานก่อสร้างจะแล้วเสร็จในช่วงปลายปี 2566 ซึ่งผู้ใช้เส้นทางยังสามารถกลับรถได้โดยใช้ช่องทางเบี่ยงขนาด 1 ช่องจราจร
ทั้งนี้ ทช. ขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนํา อย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 26 กรกฎาคม 2564​ พบพนักงานติดเชื้อไวรัส COVID-19 จำนวน 20 ราย
วันจันทร์ที่ 26 กรกฎาคม 2564
ประกาศ ขสมก. ประจําวันที่ 26 กรกฎาคม 2564​ พบพนักงานติดเชื้อไวรัส COVID-19 จํานวน 20 ราย
ประกาศ ขสมก. ประจําวันที่ 26 กรกฎาคม 2564​ พบพนักงานติดเชื้อไวรัส COVID-19 จํานวน 20 ราย
1) พนักงานขับรถโดยสารธรรมดา สาย 63 เพศชาย อายุ 39 ปี
2) พนักงานเก็บค่าโดยสารรถธรรมดา สาย 101 เพศหญิง อายุ 31 ปี
3) พนักงานการเงินและบัญชี ระดับ 3 อู่บรมราชชนนี เขตการเดินรถที่ 6 เพศชาย อายุ 54 ปี
4) พนักงานเก็บค่าโดยสารรถปรับอากาศ สาย 503 เพศหญิง อายุ 57 ปี
5) นายท่าอู่บางเขน เขตการเดินรถที่ 1 เพศชาย อายุ 51 ปี
6) พนักงานเก็บค่าโดยสารรถธรรมดา สาย 84ก เพศหญิง อายุ 32 ปี
7) พนักงานขับรถโดยสารธรรมดา สาย 84 เพศชาย อายุ 57 ปี
8) พนักงานเก็บค่าโดยสารรถธรรมดา สาย 84 เพศหญิง อายุ 56 ปี
9) พนักงานขับรถโดยสารธรรมดา สาย 26 เพศชาย อายุ 56 ปี
10) พนักงานธุรการ ระดับ 3 งานบริการ กลุ่มงานบริหารงานทั่วไป อู่บรมราชชนนี เขตการเดินรถที่ 6 เพศหญิง อายุ 51 ปี
11) พนักงานเก็บค่าโดยสารรถปรับอากาศ สาย 26 เพศหญิง อายุ 24 ปี
12) พนักงานเก็บค่าโดยสารรถปรับอากาศ สาย 107 เพศหญิง อายุ 59 ปี
13) พนักงานขับรถโดยสารปรับอากาศ สาย 522 เพศชาย อายุ 51 ปี
14) พนักงานเก็บค่าโดยสารรถธรรมดา สาย 2 เพศหญิง อายุ 39 ปี
15) พนักงานขับรถโดยสารปรับอากาศ สาย 60 เพศชาย อายุ 29 ปี
16) พนักงานเก็บค่าโดยสารรถปรับอากาศ สาย 102 เพศหญิง อายุ 49 ปี (ปัจจุบันพนักงานดังกล่าว พนักงานดังกล่าวปฏิบัติหน้าที่นายท่าอู่ฟาร์มจระเข้ และนายท่าปล่อยรถโดยสารปรับอากาศ สาย 102 ณ อู่ใต้ทางด่วนสาธุประดิษฐ์ เนื่องจากพนักงานเป็นโรคพาร์กินสัน)
17) พนักงานเก็บค่าโดยสารรถธรรมดา สาย 185 เพศหญิง อายุ 54 ปี
18) พนักงานขับรถโดยสารธรรมดา สาย 62 เพศชาย อายุ 56 ปี
19) พนักงานเก็บค่าโดยสารรถปรับอากาศ สาย 138 เพศหญิง อายุ 49 ปี
20) พนักงานเก็บค่าโดยสารรถธรรมดา สาย 62 เพศหญิง อายุ 24 ปี
รัฐบาลไทย-ข่าวทำเนียบรัฐบาล-ชัยวุฒิ เผย call center ป่วนตำรวจ เหตุเพราะรัฐลุกปราบหนัก ชมสื่อช่วยกันดี วอนทุกฝ่าย เตือน ปชช.
วันจันทร์ที่ 21 กุมภาพันธ์ 2565
ชัยวุฒิ เผย call center ป่วนตํารวจ เหตุเพราะรัฐลุกปราบหนัก ชมสื่อช่วยกันดี วอนทุกฝ่าย เตือน ปชช.
ชัยวุฒิ เผย call center ป่วนตํารวจ เหตุเพราะรัฐลุกปราบหนัก ชมสื่อช่วยกันดี วอนทุกฝ่าย เตือน ปชช.
รมว.ดิจิทัลเพื่อเศรษฐกิจเเละสังคม เผยเเก๊งคอลเซ็นเตอร์ป่วนตํารวจ เหตุเพราะ รัฐรุกปราบปรามหนัก ชื่นชมสื่อเสนอข่าว พร้อมฝากทุกคนช่วยกันเตือนคนไม่ให้ใกล้ตัวตกเป็นเหยื่อ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เปิดเผยถึงสาเหตุที่เเก๊งคอลเซ็นเตอร์ ระบาดหนักถึงขั้นโทรศัพท์ไปหาตํารวจ เนื่องจาก ขณะนี้ รัฐบาล โดยท่านนายกรัฐมนตรี พลเอกประยุทธ์ จันทร์โอชา ได้มีคําสั่งให้ทุกฝ่ายที่เกี่ยวข้อง ช่วยกัน กวดขันดูเเล เเละมีมาตรการเชิงรุกปราบปรามอย่างหนัก จะเห็นได้จากการเตรียมลงนาม MOU กับประเทศกัมพูชา และ การเเก้กฎหมายเกี่ยวกับบัญชีม้า สิ่งต่างๆเหล่านี้ เป็นเหตุผลที่ทําให้เเก๊งมิจฉาชีพ รู้ว่าจากนี้ ต่อไปไม่ง่าย เเล้วที่เขา จะหลอกกลวงประชาชน แก๊งคอลเซ็นเตอร์คนร้ายที่มาหลอกลวงประชาชนก็แพร่ระบาดไปทุกกลุ่มทุกอาชีพ ไม่เลือกกลุ่มเป้าหมาย แม้แต่เจ้าหน้าที่ตํารวจ ยังถูกแก๊งคอลเซ็นเตอร์โทรเข้ามา สิ่งเหล่านี้เกิดจากกระบวนการแก๊งคอลเซ็นเตอร์ได้เร่งทํางานอย่างหนัก เพราะว่าทางเจ้าหน้าที่ตํารวจก็เข้าไปกดดัน ปราบปราม จับกุม รวมถึงทลายบัญชีม้า ทําให้การทํางานของแก๊งคอลเซ็นเตอร์ยากขึ้น มิจฉาชีพก็ต้องเร่งทํางานแข่งกับเวลาที่เรา เข้าไปปราบปรามเขาเช่นกัน
อย่างไรก็ตามผมต้องขอขอบคุณพี่น้องสื่อมวลชนทุกท่าน ที่ให้การเสนอข่าวเกี่ยวกับแก๊งคอลเซ็นเตอร์ การหลอกลวงพี่น้องประชาชน ซึ่งการแจ้งเตือนประชาชนคือสิ่งที่ดีที่สุดในตอนนี้ เราต้องช่วยกันพูด ช่วยกันเตือน เพราะทางกระทรวงดิจิทัล ไม่สามารถไปปิดกั้นการติดต่อสื่อสารระหว่างพี่น้องประชาชนได้เป็นสิทธิ เสรีภาพ ตามรัฐธรรมนูญทุกคนมีสิทธิที่จะโทร ติดต่อสื่อสารกัน แต่ถ้าท่านพบว่ามีคนร้ายเข้ามาหลอกลวงท่าน และมีกลุ่มมิจฉาชีพเข้ามาสร้างปัญหาให้พี่น้องประชาชน ท่านร้องเรียนหรือแจ้งความเข้ามาที่เจ้าหน้าที่ตํารวจหรือที่กระทรวงดิจิทัล เราจะเร่งดําเนินการแก้ไขปัญหาให้พี่น้องประชาชนครับ เเต่สิ่งที่สําคัญที่สุด ทุกคนควรเตือนคนใกล้ชิด คนในครอบครัวเพื่อไม่ให้ตกเป็นเหยื่อครับ
***********************
รัฐบาลไทย-ข่าวทำเนียบรัฐบาล-รฟท. เปิดให้บริการขบวนรถชานเมืองเส้นทางบ้านแหลม - แม่กลอง เพิ่ม 4 ขบวน
วันพฤหัสบดีที่ 2 มิถุนายน 2565
รฟท. เปิดให้บริการขบวนรถชานเมืองเส้นทางบ้านแหลม - แม่กลอง เพิ่ม 4 ขบวน
รองรับความต้องการเดินทางของประชาชนที่มากขึ้น เริ่ม 1 มิถุนายน 2565 เป็นต้นไป
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่อเป็นการอํานวยความสะดวกรองรับการเดินทางของประชาชนและนักท่องเที่ยว ซึ่งมีจํานวนเพิ่มมากขึ้นภายหลังรัฐบาลผ่อนคลายมาตรการควบคุมโรคติดเชื้อw;iyl COVID-19 และเปิดเรียนแบบ ON SITE รฟท. จึงได้เปิดให้บริการขบวนรถชานเมืองในเส้นทางสายบ้านแหลมแม่กลอง เพิ่มเติม จํานวน 4 ขบวน ตั้งแต่วันที่ 1 มิถุนายน 2565 เป็นต้นไป ประกอบด้วย ขบวนรถชานเมืองที่ 4381/4382 , 4385/4384 บ้านแหลม - แม่กลอง - บ้านแหลม
ส่งผลให้ตั้งแต่วันที่ 1 มิถุนายน 2565 เป็นต้นไป รฟท. จะมีขบวนรถให้บริการรวม 198 ขบวนต่อวัน โดยแบ่งเป็นขบวนรถเชิงพาณิชย์ 54 ขบวน ขบวนรถเชิงสังคมเปิดให้บริการ 144 ขบวน และแบ่งตามเส้นทางได้เป็นสายเหนือ 36 ขบวน สายตะวันออกเฉียงเหนือ 46 ขบวน สายใต้ 50 ขบวน สายตะวันออก 24 ขบวน สายมหาชัย 34 ขบวน และสายแม่กลอง 8 ขบวน
นายเอกรัช กล่าวเพิ่มว่า นอกจากนี้ รฟท. ยังมีแผนทยอยปรับเพิ่มการเดินรถให้สอดรับกับความต้องการเดินทางของประชาชนที่เพิ่มขึ้นอย่างต่อเนื่อง พร้อมกับให้ฝ่ายการช่างกลหมั่นตรวจเช็คและเร่งปรับปรุงหัวรถจักร และตู้โดยสาร เพื่อนํามาเปิดให้บริการประชาชนได้อย่างเพียงพออย่างไรก็ตาม แม้ปัจจุบันสถานการณ์ผู้ติดเชื้อโควิดในประเทศจะลดลง แต่ รฟท. ยังให้ความสําคัญต่อมาตรการเฝ้าระวังและป้องกันการแพร่ระบาดมาตรการควบคุมโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขควบคู่กัน โดยได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา พร้อมกับให้สแกนแอพพลิเคชันไทยชนะก่อนและหลังใช้บริการ หากผู้โดยสารไม่สามารถใช้แอพพลิเคชันไทยชนะ ให้กรอกข้อมูลการเดินทางแทน โดยผู้ที่ต้องการเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รฟม. พร้อมอำนวยความสะดวกประชาชน แนะนำช่องทางออนไลน์ในการขอข้อมูลข่าวสารกับ รฟม.
วันจันทร์ที่ 21 มิถุนายน 2564
รฟม. พร้อมอํานวยความสะดวกประชาชน แนะนําช่องทางออนไลน์ในการขอข้อมูลข่าวสารกับ รฟม.
เพื่ออํานวยความสะดวกแก่ประชาชน ในช่วงสถานการณ์การแพร่ระบาดของเชื้อไวรัส COVID–19
ในช่วงสถานการณ์การแพร่ระบาดของเชื้อไวรัส COVID–19 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แนะนําช่องทางออนไลน์ในการขอข้อมูลข่าวสารกับ รฟม. เพื่ออํานวยความสะดวกแก่ประชาชนในช่วงสถานการณ์การแพร่ระบาดของเชื้อไวรัส COVID–19 โดยสามารถติดตามและขอข้อมูลข่าวสารของ รฟม. ตามพระราชบัญญัติข้อมูลข่าวสารของราชการ พ.ศ. 2540 ผ่านช่องทางออนไลน์ ดังนี้
- ติดตามข่าวสารศูนย์ข้อมูลข่าวสารอิเล็กทรอนิกส์ของ รฟม. ได้ที่ www.mrta.co.th เลือกแบนเนอร์ “ศูนย์ข้อมูลข่าวสารอิเล็กทรอนิกส์ การรถไฟฟ้าขนส่งมวลชนแห่งประเทศไทย” หรือ www.oic.go.th/infocenter6/603
- กรณีขอข้อมูลข่าวสารของ รฟม. สามารถกรอกแบบฟอร์มคําขอข้อมูลข่าวสารของราชการ และส่งจดหมายอิเล็กทรอนิกส์ มาที่ sarabun@mrta.co.th โดย รฟม. จะดําเนินการตามขั้นตอนการขอข้อมูลข่าวสารของราชการต่อไป
ทั้งนี้ สามารถสอบถามข้อมูลเพิ่มเติมได้ที่ คุณรจนา โทร. 09 2442 4524 หรือ คุณพาตน โทร. 08 3872 0435 ในวันและเวลาทําการ (วันจันทร์ – วันศุกร์ ตั้งแต่เวลา 08.00 – 17.00 น.) และติดตามข้อมูลข่าวสารเพิ่มเติมได้ที่ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-มท.1 สั่งการผู้ว่าฯ ทั่วประเทศ ขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2565 ตั้งเป้าทุกชุมชนคัดแยกขยะและกำจัดขยะอย่างถูกวิธี เพื่อบ้านเมืองสะอาด สวย
วันพฤหัสบดีที่ 12 พฤษภาคม 2565
มท.1 สั่งการผู้ว่าฯ ทั่วประเทศ ขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ประจําปี พ.ศ. 2565 ตั้งเป้าทุกชุมชนคัดแยกขยะและกําจัดขยะอย่างถูกวิธี เพื่อบ้านเมืองสะอาด สวย
มท.1 สั่งการผู้ว่าฯ ทั่วประเทศ ขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ประจําปี พ.ศ. 2565 ตั้งเป้าทุกชุมชนคัดแยกขยะและกําจัดขยะอย่างถูกวิธี เพื่อบ้านเมืองสะอาด สวยงาม เป็นระเบียบเรียบร้อยอย่างยั่งยืน
วันนี้ (12 พ.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ในปี 2564 ที่ผ่านมา กระทรวงมหาดไทยได้ขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” โดยความร่วมมือตั้งแต่ระดับจังหวัด อําเภอ องค์กรปกครองส่วนท้องถิ่น หมู่บ้าน และชุมชน ซึ่งการดําเนินงานเป็นไปตามเป้าหมายที่กําหนด
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า กระทรวงมหาดไทยมีความมุ่งมั่นในการขับเคลื่อน เพื่อบริหารจัดการขยะอย่างต่อเนื่องในปี 2565 โดยขยับค่าเป้าหมายให้สูงขึ้น เพื่อขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” และเร่งรัดให้เกิดการบริหารจัดการขยะที่มีประสิทธิภาพ โดยได้สั่งการไปยังผู้ว่าราชการจังหวัดทุกจังหวัดขับเคลื่อนแผนปฏิบัติการฯ ให้ครอบคลุมการจัดการขยะครบวงจร ตั้งแต่ต้นทาง กลางทาง และปลายทาง เช่น “ต้นทาง” ด้วยการจัดกิจกรรมส่งเสริมและพัฒนาเครือข่าย “อาสาสมัครท้องถิ่นรักษ์โลก” ตลอดทั้งปี พร้อมขยายผลให้ทุกครัวเรือนได้จัดทําถังขยะเปียกลดโลกร้อน และส่งเสริมให้หมู่บ้าน/ชุมชน มีการคัดแยกขยะมูลฝอยให้ได้ร้อยละ 80 “กลางทาง” โดยประสานและกํากับให้องค์กรปกครองส่วนท้องถิ่นทุกแห่งมีภาชนะรองรับขยะมูลฝอยแบบแยกประเภทในที่สาธารณะ และสถานที่ท่องเที่ยวทุกแห่ง พร้อมทั้งวางระบบเก็บขนขยะแยกประเภทให้ได้ร้อยละ 100 ในทุกพื้นที่ มีการขนขยะอันตรายของชุมชนไปยังจุดรวบรวมขยะอันตรายของจังหวัด รวมถึงติดตั้งถังขยะหรือจุดรวบรวมขยะติดเชื้อชุมชนตามมาตรการการจัดการขยะในช่วงสถานการณ์การระบาดของโรคติดเชื้อไวรัสโคโรนา 2019 และ “ปลายทาง” โดยประสานและกํากับให้องค์กรปกครองส่วนท้องถิ่นจัดการขยะมูลฝอยชุมชน และขยะอันตรายชุมชนอย่างถูกต้องตามหลักวิชาการ และต้องไม่มีขยะติดเชื้อชุมชนตกค้างตามมาตรการการจัดการขยะในช่วงสถานการณ์การระบาดของโรคติดเชื้อไวรัสโคโรนา 2019 ให้ได้ร้อยละ 100
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทย ได้ส่งเสริมและมอบนโยบายให้องค์กรปกครองส่วนท้องถิ่นได้บริหารจัดการขยะ ทั้งการจัดการขยะทั่วไป ขยะอันตรายชุมชน และขยะติดเชื้อให้ได้รับการจัดการอย่างถูกต้องตามหลักวิชาการ ขยะมูลฝอยในครัวเรือน/หมู่บ้าน/ชุมชนได้รับการคัดแยกและสามารถนํากลับไปใช้ประโยชน์เพิ่มขึ้น พร้อมทั้งขอความร่วมมือพี่น้องประชาชนในพื้นได้มีส่วนร่วมในการจัดการขยะที่ต้นทางมากขึ้น เพื่อให้ทุกพื้นที่ ทุกหมู่บ้าน/ชุมชนของประเทศไทยมีความสะอาด สวยงาม เป็นระเบียบเรียบร้อยอย่างยั่งยืน
รัฐบาลไทย-ข่าวทำเนียบรัฐบาล-มาตรการสินเชื่อช่วยร้านอาหาร
วันอาทิตย์ที่ 22 สิงหาคม 2564
มาตรการสินเชื่อช่วยร้านอาหาร
วันจันทร์ที่ 12 กรกฎาคม  2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการช่วยเสริมสภาพคล่องให้ผู้ประกอบการร้านอาหารและเครื่องดื่มที่ได้รับผลกระทบจากโรคโควิด-19 ได้แก่ มาตรการสินเชื่ออิ่มใจ สําหรับร้านที่ตั้งจําหน่ายแบบถาวรในห้างสรรพสินค้า อาคารพาณิชย์ หรือบูธขายอาหาร ให้สินเชื่อสูงสุดรายละ 100,000 บาท ระยะเวลากู้ไม่เกิน 5 ปี ไม่ต้องมีหลักประกัน ปลอดชําระทั้งเงินต้นและดอกเบี้ยนาน 6 เดือน โดยติดต่อขอสินเชื่อได้ภายในวันที่ 31 ธ.ค.64 ส่วนร้านค้าแบบเคลื่อนที่ได้ เช่น หาบเร่ แผงลอย หรือรถเข็น สามารถร่วมโครงการสินเชื่อที่มีอยู่แล้วได้ เช่น สินเชื่อสู้ภัยโควิด-19 สินเชื่อโครงการธนาคารประชาชน หรือ สินเชื่อ Street Food เป็นต้น ผู้สนใจสอบถามข้อมูลเพิ่มเติมได้ที่ธนาคารออมสินทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำมาตรฐานความปลอดภัยป้องกันโรค โควิด-19 รองรับสุขภาพดีวิถีใหม่ ตามแนวทาง COVID Free Setting เพื่อเดินหน้าเศรษฐกิจไทย ควบคู่กับการอยู่โรคอย่างปลอดภัย
วันจันทร์ที่ 30 พฤษภาคม 2565
โฆษกรัฐบาลเผย นายกฯ ย้ํามาตรฐานความปลอดภัยป้องกันโรค โควิด-19 รองรับสุขภาพดีวิถีใหม่ ตามแนวทาง COVID Free Setting  เพื่อเดินหน้าเศรษฐกิจไทย ควบคู่กับการอยู่โรคอย่างปลอดภัย
โฆษกรัฐบาลเผย นายกฯ ย้ํามาตรฐานความปลอดภัยป้องกันโรค โควิด-19 รองรับสุขภาพดีวิถีใหม่ ตามแนวทาง COVID Free Setting  เพื่อเดินหน้าเศรษฐกิจไทย ควบคู่กับการอยู่โรคอย่างปลอดภัย   ขณะที่  ผู้ติดเชื้อใหม่ 3,854 ราย ผลตรวจ ATK  3,894 ราย เสียชีวิต 26 ราย
วันนี้ (30 พ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นยึดหลักมาตรฐานความปลอดภัยป้องกันโรค โควิด-19 รองรับสุขภาพดีวิถีใหม่ ตามแนวทาง COVID Free Setting เพื่อให้ประชาชนสามารถใช้ชีวิตได้ใกล้เคียงปกติภายใต้ “วิถีชีวิตใหม่” บนหลักการสร้างความรอบรู้ด้านสุขภาพและยังคงไว้ซึ่งพฤติกรรมสุขอนามัยที่พึงประสงค์ เช่น การสวมหน้ากากอนามัย/หน้ากากผ้า เมื่อเข้าไปในสถานที่ปิดระบายอากาศไม่ดี มีการรวมตัวกันหนาแน่น การหมั่นล้างมือ คัดกรองตนเองเมื่อมีความเสี่ยงหรือมีอาการ ขณะที่สถานประกอบการและกิจการต่าง ๆ ยังคงต้องขอให้ปฏิบัติตามมาตรการป้องกันโควิดต่อเนื่อง โดยเฉพาะมาตรการ COVID Free Setting ซึ่งประกอบด้วย มาตรการ 3 ด้านคือ มาตรการด้านอนามัยสิ่งแวดล้อม ที่ต้องจัดให้มีระบบระบายอากาศ เว้นระยะห่าง มีสุขอนามัยเหมาะสม มาตรการของผู้ประกอบการต้องฉีดวัคซีนครบตามเกณฑ์ และตรวจ ATK และมาตรการของผู้ใช้บริการให้ปฏิบัติตามมาตรการของสถานประกอบกอบอย่างเคร่งครัด ทั้งนี้ เพื่อให้คนไทยและประเทศไทยอยู่ร่วมกับโรคได้อย่างปลอดภัยควบคู่เดินหน้าเศรษฐกิจต่อไป
ไทยพบผู้ติดเชื้อรายใหม่ วันจันทร์ที่ 30 พฤษภาคม 2565 รวม 3,854 ราย จําแนกเป็น ผู้ป่วยจากในประเทศ 3,854 ราย ผู้ป่วยมาจากต่างประเทศ – ราย ผลตรวจ ATK บวกเพิ่ม 3,894 ราย ผู้ป่วยสะสม 2,223,067 ราย (ตั้งแต่ 1 มกราคม 2565) หายป่วยกลับบ้าน 6,031 ราย หายป่วยสะสม 2,205,476 ราย (ตั้งแต่ 1 มกราคม 2565) ผู้ป่วยกําลังรักษา 42,534 ราย เสียชีวิต 26 ราย จํานวนผู้ป่วยปอดอักเสบ รักษาตัวอยู่ในโรงพยาบาล 882 ราย เฉลี่ยจังหวัดละ 11 ราย อัตราครองเตียง ร้อยละ 12.9 ขณะที่ จํานวนผู้ติดเชื้อโควิด-19 ทั่วโลก อยู่ที่ 531,522,540 ราย เพิ่มขึ้น 323,482 ราย ส่วนจํานวนผู้เสียชีวิตจากไวรัสโควิด-19 ทั่วโลก สะสมอยู่ที่ 6,310,805 ราย เพิ่มขึ้น 510 ราย หายป่วยสะสม 502,272,403 ราย หายป่วยเพิ่มขึ้น 440,087 ราย ขณะที่ มีผู้รับวัคซีนสะสมตั้งแต่วันที่ 28 กุมภาพันธ์ 2564- 28 พฤษภาคมรวม 137,522,168 โดส ผู้ได้รับวัคซีนเข็มที่ 1 สะสม 56,726,310 ราย เข็มที่ 2 สะสม 52,610,197 ราย และเข็มที่ 3 สะสม 28,185,661 ราย
สําหรับความคืบหน้าการลงทะเบียนการเดินทางเข้าราชอาณาจักรผ่าน Thailand Pass วันที่ 29 เมษายน – 28 พฤษภาคมมีผู้ลงทะเบียน 740,580 คน อนุมัติแล้ว 719,986 คน ไม่ผ่านการอนุมัติ 15,134 คน รอพิจารณา โดยผู้ตรวจ 5,460 คน ////
รัฐบาลไทย-ข่าวทำเนียบรัฐบาล-ข่าวดี รับสมัคร นักศึกษาจบใหม่ คนหางานที่มีทักษะภาษาอังกฤษ ทำงานบนเรือสำราญมากกว่า 1,000 อัตรา
วันพุธที่ 25 พฤษภาคม 2565
ข่าวดี รับสมัคร นักศึกษาจบใหม่ คนหางานที่มีทักษะภาษาอังกฤษ ทํางานบนเรือสําราญมากกว่า 1,000 อัตรา
วันที่ 25 พฤษภาคม 2565 นายไพโรจน์ โชติกเสถียร อธิบดีกรมการจัดหางาน ให้การต้อนรับผู้บริหารสายการเดินเรือสําราญ Princess Cruise และHalland America Line ในโอกาสเข้าพบเพื่อหารือเรื่องการสรรหาพนักงานสัญชาติไทยเข้าประจําการบนเรือสําราญ จํานวนมากกว่า1,000 อัตรา
เพื่อตอบรับความต้องการการบริการเดินเรือที่กําลังจะเริ่มต้นช่วงกลางปี 2565 โดยนายไพโรจน์ กล่าวว่า บริษัทจัดหางาน ทีเอสทีซี ไทย จํากัด ได้แจ้งต่อกรมการจัดหางานว่ามีความต้องการคนไทยไปทํางานบนเรือสําราญในตําแหน่งต่างๆ อาทิ กุ๊ก/ผู้ช่วยกุ๊ก พนักงานเสิร์ฟ บาร์เทนเดอร์ พนักงานบริการห้องพัก พนักงานต้อนรับ ช่างภาพ เวทีแสงสีเสียง เป็นต้น โดยมีระยะเวลาการทํางานบนเรือ ครั้งละ 9 เดือน รายได้เดือนละ 30,000 – 100,000 บาทต่อเดือนตามอัตราค่าจ้างแต่ละตําแหน่ง ไม่รวมค่าตอบแทนพิเศษ โดยนายจ้างจะออกค่าใช้จ่ายในส่วนของตั๋วเครื่องบินไป-กลับ ที่พักและอาหารตลอดระยะเวลาการทํางาน ซึ่งเป็นโอกาสอันดีของนักศึกษาจบใหม่ ผู้มีประสบการณ์ทํางานบนเรือสําราญ ผู้ที่จบการศึกษาในสาขาการโรงแรม และคนหางานที่มีทักษะภาษาอังกฤษ โดยผู้ที่สนใจทํางานสามารถติดต่อสอบถามได้ที่ กองบริหารแรงงานไทยไปต่างประเทศ กรมการจัดหางาน โทร. 02 245 6712-3
“รัฐมนตรีว่าการกระทรวงแรงงาน ท่านสุชาติ ชมกลิ่น มุ่งมั่น ผลักดันการจัดส่งแรงงานไทยไปทํางานต่างประเทศอย่างยิ่ง เพราะเป็นทางเลือกหนึ่งที่จะทําให้แรงงานไทยมีงาน มีรายได้ มีคุณภาพชีวิตที่ดี และนําเงินตราจากต่างประเทศเข้ามาสู่ระบบเศรษฐกิจประเทศไทย” อธิบดีกรมการจัดหางาน กล่าว
ด้าน Mr. Prem Kannan ผู้บริหารฮอลแลนด์ อเมริกา กรุ๊ป กล่าวว่า ปัจจุบันเรือสําราญเริ่มกลับมาเดินเรือในหลายพื้นที่ทั่วโลก เช่น เส้นทางท่องเที่ยวแถบอเมริกาเหนือ อเมริกากลาง ยุโรป และสายเดินเรือในแถบเอเชีย ทําให้นักท่องเที่ยวเรือสําราญมีจํานวนเพิ่มขึ้น โดยในปีนี้ คาดว่าจะเกิดการจ้างแรงงานในตลาดประเทศไทยมากถึง 2,000 คน เนื่องจากคนไทย มีอัธยาศัยที่ดี มีพื้นฐานการบริการที่สุภาพ และมีบุคลิกภาพที่ยิ้มแย้มแจ่มใส รวมถึงมีความรู้ความสามารถที่ดีอยู่ในมาตรฐานสากล
“เราสามารถสอนให้พนักงานของเราเสิร์ฟอาหาร ทําอาหาร หรือเป็นบาร์เทนเดอร์ได้ แต่การสอนให้ใครยิ้มเป็นเรื่องยากกว่า คนไทยจึงเป็นที่ต้องการในงานด้านการบริการ” Mr. Prem Kannan กล่าว
รัฐบาลไทย-ข่าวทำเนียบรัฐบาล-Factory Sandbox สำเร็จตามนายกฯ สั่ง ผู้ประกอบการขอบคุณ กิจการสามารถเดินได้
วันศุกร์ที่ 12 พฤศจิกายน 2564
Factory Sandbox สําเร็จตามนายกฯ สั่ง ผู้ประกอบการขอบคุณ กิจการสามารถเดินได้
....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มอบนโยบายให้กระทรวงแรงงานดําเนินโครงการ Factory Sandbox เพื่อควบคุมการแพร่ระบาดโรคโควิด-19 ในโรงงานนั้น ได้ผลสัมฤทธิ์เป็นอย่างดี ภาคธุรกิจดําเนินกิจการต่อไปได้ควบคู่กับการควบคุมโรคได้ โดยตรวจคัดกรองผู้ประกันตนในสถานประกอบการไปแล้ว 151,575 คน พบเชื้อ 8,467 คน คิดเป็น 5.58%ได้ส่งผู้ติดเชื้อเข้าสู่กระบวนการรักษาจนหายดีกลับเข้าทํางานได้ตามปกติแล้ว 97.14% ไม่มีผู้เสียชีวิต ส่วนผู้ไม่ติดเชื้อได้รับการฉีดวัคซีนแล้ว
.
ปัจจุบัน กําลังดําเนินโครงการ Factory Sandbox ในระยะที่ 2 ตามข้อสั่งการนายกรัฐมนตรี หลังจากลงพื้นที่ตรวจเยี่ยมโครงการระยะแรก โดยได้ขยายพื้นที่ดําเนินการจาก 4 จังหวัด เป็น 11 จังหวัด และปรับลดขนาดของสถานประกอบการที่เข้าร่วมโครงการได้จาก 500 คน เป็น 100 คนขึ้นไป มีสถานประกอบการเข้าร่วมแล้ว 248 แห่ง ผู้ประกันตน 257,988 คน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ท่าอากาศยานนครศรีธรรมราช พร้อมเปิดพื้นที่ส่วนขยายรองรับการเดินทางของประชาชนในช่วงเทศกาลเข้าพรรษานี้
วันอังคารที่ 5 กรกฎาคม 2565
ท่าอากาศยานนครศรีธรรมราช พร้อมเปิดพื้นที่ส่วนขยายรองรับการเดินทางของประชาชนในช่วงเทศกาลเข้าพรรษานี้
...
กรมท่าอากาศยาน (ทย.) กระทรวงคมนาคม เผยข้อมูลความคืบหน้าโครงการพัฒนาท่าอากาศยานนครศรีธรรมราช เพื่อเพิ่มศักยภาพการให้บริการและอํานวยความสะดวกแก่ผู้โดยสาร ซึ่งท่าอากาศยานนครศรีธรรมราชถือเป็นท่าอากาศยานอีกหนึ่งแห่งของกรมท่าอากาศยานที่มีจํานวนผู้โดยสารและจํานวนเที่ยวบินค่อนข้างมาก โดยในเบื้องต้นได้ดําเนินการปรับปรุงขยายอาคารที่พักผู้โดยสาร ให้สามารถรองรับผู้โดยสารได้จากเดิม 450 คนต่อชั่วโมง เป็น 600 คนต่อชั่วโมง จะสามารถเปิดพื้นที่ส่วนขยายนี้ได้ในช่วงกลางเดือนกรกฎาคม 2565 เพื่ออํานวยความสะดวกให้ทันต่อการเดินทางในช่วงเทศกาลเข้าพรรษา
นอกจากนี้กรมท่าอากาศยานได้ดําเนินโครงการก่อสร้างอาคารที่พักผู้โดยสารหลังใหม่ เพื่อเพิ่มขีดความสามารถในการรองรับผู้โดยสาร จากเดิม 600 คนต่อชั่วโมง หรือ 1.728 ล้านคนต่อปี เป็น 1,600 คนต่อชั่วโมง หรือ 4.608 ล้านคนต่อปี ขณะนี้มีความคืบหน้าของการก่อสร้างคิดเป็น 92.81% ซึ่งกรมท่าอากาศยานมีแผนที่จะเปิดให้บริการอาคารที่พักผู้โดยสารหลังใหม่ภายในสิ้นเดือนกันยายน 2565 และจะดําเนินการเปิดใช้ลานจอดรถยนต์ใหม่ในช่วงเดือนพฤศจิกายน 2565
ปัจจุบันท่าอากาศยานนครศรีธรรมราชให้บริการเที่ยวบินไปและกลับประมาณ 28 เที่ยวบินต่อวัน จํานวนผู้โดยสารประมาณ 4 พันคนต่อวัน มีสายการบินให้บริการ 4 สายการบิน ซึ่งในบางช่วงเวลาอาจมีสายการบินที่ทําการบินพร้อมกัน ส่งผลให้เกิดความไม่สะดวกแก่ผู้โดยสารบางส่วน ทั้งนี้ กรมท่าอากาศยานได้กําชับให้บริษัทผู้รับจ้างเร่งดําเนินงานให้เป็นไปตามแผนที่วางไว้ เพื่อให้สามารถรองรับผู้โดยสารและเที่ยวบินที่มีแนวโน้มเพิ่มขึ้นอย่างต่อเนื่อง ตามศักยภาพการท่องเที่ยวและการขยายตัวทางเศรษฐกิจของจังหวัดนครศรีธรรมราชและจังหวัดใกล้เคียง
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจำปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมหาราชวัง
วันพฤหัสบดีที่ 28 กรกฎาคม 2565
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมหาราชวัง
นายกรัฐมนตรีและภริยา ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมหาราชวัง
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (28 กรกฎาคม 2565) เวลา 08.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ประจําปีพุทธศักราช 2565 ณ ห้องแดง อาคารหน่วยราชการในพระองค์ 904 ในพระบรมมหาราชวัง โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ตามลําดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จเจ้าอยู่หัว ทูลเกล้าฯ ถวายแจกันดอกไม้เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ดังนี้
ชุดที่ 1 นายกรัฐมนตรี พร้อมรองนายกรัฐมนตรี ในนาม “นายกรัฐมนตรีและคณะรัฐมนตรี”
ชุดที่ 2 นายกรัฐมนตรีและภริยา ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี พร้อมภริยารองนายกรัฐมนตรี ในนาม “คณะคู่สมรสคณะรัฐมนตรี”
จากนั้น นายกรัฐมนตรีและภริยาลงนามถวายพระพรชัยมงคล นายกรัฐมนตรีและภริยา ถวายความเคารพพระบรมฉายาลักษณ์ฯ เสร็จพิธี
รัฐบาลไทย-ข่าวทำเนียบรัฐบาล-ครม. เคาะมาตรการประหยัดพลังงานในหน่วยงานภาครัฐ ครึ่งปีหลัง ตั้งเป้าลดใช้พลังงาน 20%
วันอาทิตย์ที่ 27 มีนาคม 2565
ครม. เคาะมาตรการประหยัดพลังงานในหน่วยงานภาครัฐ ครึ่งปีหลัง ตั้งเป้าลดใช้พลังงาน 20%
.....
ที่ประชุม ครม. (22 มี.ค. 65) เห็นชอบแนวทางประหยัดพลังงานไฟฟ้าและน้ํามันเชื้อเพลิงในหน่วยงานภาครัฐ โดยให้จัดทําแผนปฏิบัติการลดการใช้พลังงาน เพื่อให้บรรลุเป้าหมายอย่างน้อย 20% ในช่วงครึ่งปีหลังของปีงบประมาณ 2565 ตั้งแต่เดือน เม.ย. – ก.ย. 65
.
สําหรับมาตรการที่ปฏิบัติได้ทันที ด้านไฟฟ้า ในส่วนเครื่องปรับอากาศ เช่น กําหนดเวลาเปิด - ปิด 8.30 น. - 16.30 น. ตั้งอุณหภูมิ 25 - 26 c ล้างแอร์ทุก 6 เดือน, แสงสว่าง เช่น ใช้หลอดไฟ LED ตั้งโปรแกรมปิดหน้าจออัตโนมัติ เมื่อไม่ใช้งาน, ลิฟต์ อาจให้หยุดเฉพาะชั้นคู่/คี่ และรณรงค์การใช้บันได
.
ด้านน้ํามันเชื้อเพลิง เลือกใช้รถยนต์ให้เหมาะสมกับการเดินทางและจํานวนผู้เดินทาง ใช้น้ํามันเชื้อเพลิงชีวภาพ เช่น แก๊สโซฮอล์ไบโอดีเซลก่อนเป็นอันดับแรก, ตรวจเช็คระยะและเติมลงยางให้เหมาะสม และใช้เทคโนโลยีการสื่อสารแทนการเดินทาง เช่น การประชุมออนไลน์ การจัดส่งเอกสารทางอีเมล์
.
สําหรับมาตรการระยะยาวให้ อาคารของรัฐที่เข้าข่ายเป็นอาคารควบคุม ก่อนปีงบประมาณ 2565 ประมาณ 800 แห่ง เร่งปรับปรุงประสิทธิภาพการใช้พลังงาน ไม่ให้เกินค่ามาตรฐานการจัดการใช้พลังงานภายในปีงบประมาณ 2566 เพื่อเป็นตัวอย่างให้แก่การจัดการอาคารของเอกชนที่เข้าข่ายเป็นอาคารควบคุม
.
นอกจากนี้ ยังให้นํามาตรการบริษัทจัดการพลังงาน (ESCO) สําหรับหน่วยงานภาครัฐ ภายใต้แผนปฏิรูปประเทศด้านพลังงานมาใช้กับหน่วยงานราชการ รวมทั้งจัดซื้ออุปกรณ์เครื่องใช้ไฟฟ้าหรือยานพาหนะใหม่ทดแทนของเดิมที่เสื่อมสภาพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
วันจันทร์ที่ 25 เมษายน 2565
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
วันนี้ (25 เมษายน 2565) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community : OPOAI-C) เพื่อชี้แจงแนวทางการติดตามประเมินผลของโครงการฯ และสามารถดําเนินการให้บรรลุผลสัมฤทธิ์ โดยมีนางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายใบน้อย สุวรรณชาตรี นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม เข้าร่วมเป็นเกียรติ และมีอุตสาหกรรมจังหวัดทั้ง 76 จังหวัด เข้าร่วมการสัมมนาผ่านระบบออนไลน์ (Zoom) ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community: OPOAI-C) เป็นการดําเนินงานร่วมกับสํานักงานอุตสาหกรรมจังหวัด 76 จังหวัด เพื่อสร้างองค์ความรู้ด้านการเพิ่มมูลค่าผลผลิตทางการเกษตรให้กับกลุ่มเกษตรกร เพื่อยกระดับเกษตรกรให้เป็นนักธุรกิจเกษตร #โครงการแปรรูปสินค้าเกษตรอุตสาหกรรม 1 จังหวัด 1 ชุมชน #OPOAI-C
รัฐบาลไทย-ข่าวทำเนียบรัฐบาล-รมต.นร. อนุชาฯ ย้ำที่ประชุม กตน. เร่งขับเคลื่อนภารกิจสำคัญรองรับไทยเป็นเจ้าภาพเอเปค 65 แนะหน่วยงานนำข้อมูลเชิงลึกขับเคลื่อนงานตามนโยบายรัฐบาลและข้อสั่งการนายกฯ
วันจันทร์ที่ 29 พฤศจิกายน 2564
รมต.นร. อนุชาฯ ย้ําที่ประชุม กตน. เร่งขับเคลื่อนภารกิจสําคัญรองรับไทยเป็นเจ้าภาพเอเปค 65 แนะหน่วยงานนําข้อมูลเชิงลึกขับเคลื่อนงานตามนโยบายรัฐบาลและข้อสั่งการนายกฯ
รมต.นร. อนุชาฯ ย้ําที่ประชุม กตน. เร่งขับเคลื่อนภารกิจสําคัญรองรับไทยเป็นเจ้าภาพเอเปค 65 แนะหน่วยงานนําข้อมูลเชิงลึกขับเคลื่อนงานตามนโยบายรัฐบาลและข้อสั่งการนายกฯ
วันนี้ (29 พฤศจิกายน 2564) เวลา 09.30 น. ณ ห้องประชุม 302 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการติดตามการดําเนินงานตามนโยบายรัฐบาลและข้อสั่งการนายกรัฐมนตรี (กตน.) ครั้งที่ 7/2564 โดยมีนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร เข้าร่วมประชุม และคณะกรรมการ กตน. ร่วมประชุมผ่านระบบการประชุมทางไกล (Video Conference)
การประชุมคณะกรรมการ กตน. ในครั้งนี้ ได้ติดตามการดําเนินงานภายใต้การขับเคลื่อนของ กตน. ที่ผ่านมา ซึ่งที่ประชุมให้ความสําคัญในการยกระดับคุณภาพชีวิต แก้ไขปัญหาความยากจนของพี่น้องประชาชน รัฐมนตรีประจําสํานักนายกรัฐมนตรีได้เสนอให้ที่ประชุมนําประเด็นการขยายผลงานการวิจัยและนวัตกรรม ที่นําไปสู่การแก้ไขปัญหาความยากจนของประเทศเชิงรูปธรรมมาพิจารณาประกอบด้วย สําหรับการประชุมครั้งนี้ ที่ประชุมได้ร่วมหารือการขับเคลื่อนประเด็นสําคัญ ประกอบด้วยการแก้ไขปัญหาฝุ่นละอองและไฟป่าอย่างยั่งยืน และการพัฒนาความหลากหลายแหล่งท่องเที่ยวของไทยที่มีคุณภาพระดับโลก
รัฐมนตรีประจําสํานักนายกรัฐมนตรี กล่าวว่า เมื่อวันที่ 12 พฤศจิกายนที่ผ่านมา พลเอก ประยุทธ์ จันทร์โอชา นายกรัฐมนตรี เป็นผู้แทนประเทศไทยในการรับไม้ต่อการเป็นเจ้าภาพจากประเทศนิวซีแลนด์ ในจัดการประชุมผู้นําเศรษฐกิจเอเปคและการประชุมที่เกี่ยวข้อง ภายใต้หัวข้อ Open.Connect.Balance “เปิดกว้าง สร้างสัมพันธ์ เชื่อมโยงกัน อย่างสมดุล” จึงเป็นโอกาสสําคัญที่ประเทศไทยได้แสดงศักยภาพให้ต่างชาติได้เห็นถึงความพร้อมของประเทศทุกด้าน และเป็นโอกาสที่ไทยจะได้เก็บเกี่ยวประโยชน์จากการเป็นเจ้าภาพจัดการประชุมเอเปคครั้งนี้ ขณะเดียวกันหน่วยงานภาครัฐต้องเร่งขับเคลื่อนงาน เพื่อให้ประเทศมีความพร้อมควบคู่กับการพัฒนาด้านต่างๆ ไม่ว่าจะเป็นการท่องเที่ยวของไทยซึ่งที่ผ่านมาได้รับผลกระทบจากสถานการณ์โควิด-19 การเป็นเจ้าภาพจัดการประชุมเอเปคของไทย จะทําให้การท่องเที่ยวไทยกลับมาได้รับความนิยมอีกครั้ง
นอกจากนี้ รัฐมนตรีประจําสํานักนายกรัฐมนตรี ได้เน้นย้ําที่ประชุมให้นําผลการวิจัยและข้อมูลเชิงลึกมาประกอบการพิจารณาขับเคลื่อนการดําเนินงานด้านต่าง ๆ เพื่อนําผลที่ได้ไปประกอบการตัดสินใจของคณะรัฐบาลในการกําหนดนโยบายบริหารประเทศได้อย่างครอบคลุมและเกิดประโยชน์สูงสุดต่อประชาชน
........................
รัฐบาลไทย-ข่าวทำเนียบรัฐบาล-รมว.อว. มอบนโยบายแก่ผู้บริหารสถาบันวิทยาลัยชุมชน ผลักดันหลักสูตร Non Degree
วันจันทร์ที่ 27 มิถุนายน 2565
รมว.อว. มอบนโยบายแก่ผู้บริหารสถาบันวิทยาลัยชุมชน ผลักดันหลักสูตร Non Degree
รมว.อว. มอบนโยบายแก่ผู้บริหารสถาบันวิทยาลัยชุมชน ผลักดันหลักสูตร Non Degree
16 มิถุนายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อม ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) ร่วมประชุมมอบนโยบายแก่ผู้บริหารจากสถาบันวิทยาลัยชุมชนทั่วประเทศ ณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
โดย ศ.(พิเศษ) ดร.เอนก เหล่าธรรมทัศน์ ได้มอบนโยบายเป็นประเด็นสําคัญ ดังนี้
1. อยากให้ทางสถาบันฯ ติดตามข่าวสารของ กระทรวง อว. อย่างสม่ําเสมอ ทั้งในเรื่องของนโยบาย โครงการ กฎเกณฑ์ใหม่ ๆ โดยเฉพาะการปฏิรูปการอุดมศึกษา ทางกระทรวง อว. จะพยายามลดช่องว่างของสถาบันการศึกษาให้ลดลง
2. อยากให้ทางสถาบันฯ มีการเชื่อมต่อกับชุมชน รับใช้ชุมชนให้มาก พร้อมกับให้ชุมชนมีส่วนร่วมกับสถาบันฯ ให้มากขึ้น โดยใช้จุดแข็งของชุมชนในแต่ละพื้นที่ให้เป็นประโยชน์ อย่าพยายามเลียนแบบสถาบันอุดมศึกษา อยากให้สร้างหลักสูตร Non Degree Education ที่คล่องตัวที่สุด เป็นหลักสูตรที่ประชาชนต้องการเรียน สามารถนําไปใช้ในการทํางานได้จริง
3. อยากให้ทางสถาบันฯ มีบทบาทด้านเศรษฐกิจเชิงสร้างสรรค์ให้มากขึ้น สามารถเปิดเป็นหลักสูตร เช่น งานฝีมือด้านต่าง ๆ หรือสามารถผลักดันเป็นวิทยาลัยช่างศิลป์ท้องถิ่น โดยสร้างเป็นศิลป์ของชุมชนแต่ละพื้นที่ขึ้นมา สร้างบรรยากาศให้ประชาชนเห็นว่าเราสามารถเรียนรู้ได้ตลอดชีวิต
4. อยากให้ทางสถาบันฯ เป็นผู้เก็บ Community Data ให้มากที่สุด โดยไม่ใช่แค่การวัดเชิงปริมาณอย่างเดียว ทางกระทรวง อว. ก็จะช่วยลงพื้นที่เก็บข้อมูลคู่ขนานไปด้วย และฟื้นฟูความหลากทางวัฒนธรรมขึ้นมา นอกจากนี้ก็อย่างลืมที่จะฟื้นฟูความหลากหลายทางชีวภาค พร้อมรับการเปลี่ยนแปลงของสถานการณ์โลก
5. เรื่องตําแหน่งทางวิชาการ ทางผู้สอนสามารถขอตําแหน่งโดยไม่ต้องเขียนตํารา ไม่ต้องทํางานวิจัย สิ่งที่ทําให้ชุมชนสามารถขอตําแหน่งวิชาการได้โดยตรง ใช้ความสามารถที่ตนเองถนัดมาขอตําแหน่งทางวิชาการ โดยอยากให้แต่ละสถาบันฯ มี ผศ., รศ. และ ศ. กันให้มากที่สุด โดยทางกระทรวง อว. ก็ได้ปรับให้ตามความเหมาะสมของแต่ละสถาบัน
6. อยากให้ทางสถาบันฯ รักษาความหลากหลายทางวัฒนธรรม เช่น เรื่องการฟื้นฟูการนวดของแต่ละพื้นที่ โดยทางกระทรวง อว. จะนําหน่วยงานที่ให้ทุนเข้าไปสนับสนุน เรื่องกีฬามวย ก็อยากให้ฟื้นฟูมวยของแต่ละภาค แต่ละพื้นที่ นอกจากนี้ยังรวมไปถึงอาหาร เสื้อผ้า และการท่องเที่ยวเชิงวัฒนธรรม
รัฐบาลไทย-ข่าวทำเนียบรัฐบาล-​ธุรกิจให้เช่ารถยนต์ฟื้นตัวดี สร้างรายได้กว่า 46,000 ล้านบาท
วันอังคารที่ 9 สิงหาคม 2565
​ธุรกิจให้เช่ารถยนต์ฟื้นตัวดี สร้างรายได้กว่า 46,000 ล้านบาท
วันอังคารที่ 9 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ภายหลังการผ่อนคลายมาตรการควบคุมโรคโควิด-19 ของรัฐบาล
หลายธุรกิจส่งสัญญาณฟื้นตัวอย่างชัดเจน โดยครึ่งแรกของปี 2565 ธุรกิจให้เช่ายานยนต์ รถยนต์
รถจักรยานยนต์ จัดตั้งใหม่เพิ่มขึ้นจากปีก่อนถึงร้อยละ 40.74 รวมทุนจดทะเบียน 132.95 ล้านบาท เพิ่มขึ้น
3.45 ล้านบาท ส่วนใหญ่ตั้งอยู่ในจังหวัดที่เป็นแหล่งท่องเที่ยวสําคัญของประเทศ ได้แก่ กทม. ชลบุรี ภูเก็ต
เชียงใหม่ สุราษฎร์ธานี และสมุทรปราการ สร้างรายได้เฉลี่ย 46,500 ล้านบาทต่อปี เป็นกําไรเฉลี่ย 3,230
ล้านบาทต่อปี นักลงทุนในธุรกิจส่วนใหญ่เป็นชาวไทย รองลงมาคือ ญี่ปุ่น รัสเซีย ฝรั่งเศส และสัญชาติอื่น ๆ
ตามลําดับสะท้อนให้เห็นถึงความเชื่อมั่นของนักลงทุนทั้งชาวไทยและชาวต่างชาติที่มีต่อธุรกิจและมาตรการกระตุ้นเศรษฐ
กิจของรัฐบาล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่
วันพฤหัสบดีที่ 23 ธันวาคม 2564
รัฐมนตรีเกษตรฯ เปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่
รัฐมนตรีเกษตรฯ เปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่ มุ่งเน้นต้องให้พี่น้องเกษตรกรได้เข้าถึง เรียนรู้ และสามารถปฏิบัติได้จริง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่ ณ โรงแรม รามา การ์เด้น กรุงเทพมหานคร ว่า กระทรวงเกษตรและสหกรณ์ โดยกรมส่งเสริมการเกษตร ได้จัดสัมมนาดังกล่าวขึ้น เพื่อให้ผู้บริหารและเจ้าหน้าที่ของกรมส่งเสริมการเกษตร ทั้งในส่วนกลางและส่วนภูมิภาค มีความรู้ความเข้าใจในนโยบาย และแนวทางการขับเคลื่อนงานของกระทรวงเกษตรและสหกรณ์ รวมถึงแนวทางการดําเนินงานของกรมส่งเสริมการเกษตร ประจําปีงบประมาณ 2565 และประเด็นอื่น ๆ ที่เกี่ยวข้อง เนื่องจากในช่วงที่ผ่านมา มีสถานการณ์และการเปลี่ยนแปลงหลายประการที่ส่งผลกระทบต่อการทํางานส่งเสริมการเกษตรทั้งในระยะสั้นและระยะยาว จึงมีความจําเป็นที่ต้องปรับวิธีการทํางานให้สอดคล้องกับสถานการณ์การเปลี่ยนแปลงดังกล่าว โดยเฉพาะมุ่งสู่การเป็น Digital DOAE เพื่อให้สามารถขับเคลื่อนงานและรองรับสถานการณ์การเปลี่ยนแปลง และยังให้ความสําคัญกับการดําเนินงานตามนโยบายของรัฐบาลและกระทรวงเกษตรและสหกรณ์ ในการพัฒนาอาชีพและสร้างรายได้ให้แก่เกษตรกร
"เราต้องเดินตามเทคโนโลยีให้ทัน ตามยุคตามสมัย ซึ่งกรมส่งเสริมการเกษตรมีความสําคัญอย่างมาก เพราะมีข้าราชการอยู่ทุกพื้นที่ในประเทศไทย มีความสนิทสนมในระดับครัวเรือนกับเกษตรกร ซึ่งเป็นสิ่งที่ผมพูดมาตลอดว่าอยากให้ข้าราชการของกระทรวงเกษตรฯ เข้าถึงพี่น้องเกษตรกรเหมือนเป็นคนในครอบครัว อย่างไรก็ตาม ในระดับผู้บริหารต้องสร้างขวัญและกําลังใจให้กับข้าราชการในพื้นที่ เพราะเปรียบเสมือนเป็นตัวแทนของกระทรวงเกษตรและสหกรณ์ และในวันนี้ตามที่ได้กําหนดยุทธศาสตร์ที่จะเดินไปข้างหน้าอย่างชัดเจน ต้องให้มีความทันสมัยและพร้อมไปกับโลกในยุคปัจจุบัน ซึ่งยุทธศาสตร์ 5 ด้าน 15 นโยบายสําคัญที่กําหนดนั้น จะเป็นสิ่งที่จะต้องให้พี่น้องเกษตรกรได้เข้าถึง เรียนรู้ และสามารถปฏิบัติได้จริง เพราะฉะนั้นหากจะประสบความสําเร็จได้ทุกคนจะต้องนําไปใช้ไปปฏิบัติ แล้วส่งถึงพี่น้องเกษตรกรได้ด้วย อย่างไรก็ตาม เราต้องพัฒนาพี่น้องเกษตรกรให้เข้มแข็งด้วยตัวเอง พร้อมทั้งต้องบูรณาการการทํางานกับทุกภาคส่วน ทั้งภาครัฐ ภาคเอกชน และภาคเกษตรกร เพื่อร่วมกันเดินไปข้างและมุ่งสู่เป้าหมายที่วางไว้" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-"กล้าหาญ เสียสละ มีน้ำใจ เพื่อชาติ เพื่อประชาชน คือหน้าที่เรา" ๘ เมษายน ๒๕๖๕
วันศุกร์ที่ 11 มีนาคม 2565
"กล้าหาญ เสียสละ มีน้ําใจ เพื่อชาติ เพื่อประชาชน คือหน้าที่เรา" ๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ชลบุรี เปิดโครงการสร้างโอกาส จับมือโสภณ ซุปเปอร์ ช่วยกลุ่มเปราะบางขายสินค้า
วันอังคารที่ 25 มกราคม 2565
รมว.พม. ลงพื้นที่ จ.ชลบุรี เปิดโครงการสร้างโอกาส จับมือโสภณ ซุปเปอร์ ช่วยกลุ่มเปราะบางขายสินค้า
รมว.พม. ลงพื้นที่ จ.ชลบุรี เปิดโครงการสร้างโอกาส จับมือโสภณ ซุปเปอร์ ช่วยกลุ่มเปราะบางขายสินค้า "ทอฝัน By พม." สร้างอาชีพ เพิ่มรายได้
วันที่ 24 มกราคม 2565 เวลา 15.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดชลบุรี เพื่อเปิดโครงการสร้างโอกาส ณ โสภณ ซุปเปอร์ ตําบลหนองปลาไหล อําเภอบางละมุง จังหวัดชลบุรี จากนั้นเดินทางไปเยี่ยมให้กําลังใจเยาวชนตัวแทนจากสภาเด็กและเยาวชนจังหวัดชลบุรี เป็นนักศึกษาชั้นปีที่ 3 มหาวิทยาลัยบูรพา ซึ่งเข้ารับการฝึกบาริสต้า ณ ร้านกาแฟ Melbourne Coffee House พร้อมทั้งมอบใบประกาศนียบัตร ทั้งนี้ มีนายภัครธรณ์ เทียนไชย ผู้ว่าราชการจังหวัดชลบุรี นายกอบทอง ณัฏฐโสภณ ผู้บริหาร บริษัทโสภณอีสเทิร์นเทรดดิ้ง จํากัด (โสภณ ซุปเปอร์ ) คณะผู้บริหารกระทรวง พม. และ ทีม One Home พม. จังหวัดชลบุรี เข้าร่วมงาน
นายจุติ กล่าวว่า สําหรับโครงการสร้างโอกาสเป็นความร่วมมือในการทํางานร่วมกันระหว่างภาครัฐและภาคเอกชน เพื่อสนับสนุนกิจการภาคเอกชนที่มีส่วนร่วมในการรับผิดชอบสังคมและสิ่งแวดล้อมขององค์กร (Corporate Social Responsibility : CSR) ซึ่งร้านโสภณ ซุปเปอร์ มีแนวคิดในการเปิดโอกาสให้กลุ่มเปราะบางทางสังคมได้พัฒนาศักยภาพในการช่วยเหลือและพึ่งพาตนเอง โดยให้พื้นที่จําหน่ายผลิตภัณฑ์จากโครงการสร้างโอกาส ทอฝัน BY พม. โดยไม่คิดค่าใช้จ่ายแต่อย่างใด นับเป็นช่องทางในการกระจายสินค้าและเพิ่มรายได้ให้กับกลุ่มเปราะบาง รวมถึง Suppliers ที่สนับสนุนเครื่องอุปโภคบริโภคให้กลุ่มเปราะบางในพื้นที่จังหวัดชลบุรี
นายจุติ กล่าวเพิ่มเติมว่า วันนี้ ตนมาติดตามนโยบายของรัฐบาล โดยพลเอก ประยุทธ์ จันทร์โอชา นายกรัฐมนตรี ได้กําชับว่าให้ดูแลประชาชนในเรื่องค่าครองชีพ ไม่ให้ประชาชนถูกเอารัดเอาเปรียบ รวมไปถึงเรื่องอาชีพและรายได้ด้วย กระทรวง พม. ได้บูรณาการร่วมกับกระทรวงมหาดไทย ผู้ว่าราชการจังหวัด สํานักงานตํารวจแห่งชาติ กระทรวงแรงงาน และภาคเอกชน โดยได้มีชั้นวางสินค้าสําหรับผู้ผลิตที่ไม่มีโอกาสที่จะแสดงสินค้า โดยไม่คิดค่าใช้จ่าย ในขณะเดียวกัน ได้รวบรวมพื้นที่โอกาสที่จะสร้างทักษะใหม่ๆ ให้กับเด็กและเยาวชนที่อยากประกอบอาชีพ แต่ไม่มีโอกาสได้ฝึกงาน ทั้งนี้ ตนขอขอบคุณโสภณ ซุปเปอร์ ที่ได้ให้โอกาสนี้กับเด็กและเยาวชน ผู้ประกอบการ ผู้ด้อยโอกาส และกลุ่มเปราะบางทั้งหลาย ได้มีที่ยืน มีโอกาสที่จะเอาสินค้ามาแสดง ในขณะเดียวกัน ได้ตอบโจทย์รัฐบาลเรื่องการสร้างอาชีพ รายได้ และเรื่องความเป็นธรรมของราคาสินค้าให้กับประชาชน ซึ่งซุปเปอร์แห่งนี้ได้ทําตามกฎระเบียบและไม่เอาเปรียบประชาชน และตนดีใจว่าสิ่งที่รัฐบาลทําร่วมกับทุกภาคส่วนถือว่าประสบความสําเร็จเป็นอย่างมาก
รัฐบาลไทย-ข่าวทำเนียบรัฐบาล-บีโอไอร่วมเป็นสักขีพยานลงนามเอ็มโอยูทางวิชาการ
วันพุธที่ 30 มีนาคม 2565
บีโอไอร่วมเป็นสักขีพยานลงนามเอ็มโอยูทางวิชาการ
บีโอไอร่วมเป็นสักขีพยานลงนามเอ็มโอยูทางวิชาการ
บีโอไอร่วมเป็นสักขีพยานลงนามเอ็มโอยูทางวิชาการ
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) ร่วมเป็นสักขีพยานในพิธีลงนามบันทึกข้อตกลง (MOU) ความร่วมมือทางวิชาการในการพัฒนาบุคลากรในอุตสาหกรรมอิเล็กทรอนิกส์อัจฉริยะ ระหว่างสมาคมแผ่นวงจรพิมพ์ไทย หรือ THPCA และมหาวิทยาลัยเทคโนโลยีมหานคร ซึ่งถือเป็นก้าวที่สําคัญของความร่วมมือระหว่างภาคการศึกษากับภาคอุตสาหกรรมในการยกระดับทักษะบุคลากรทางด้านอิเล็กทรอนิกส์สู่ระดับนานาชาติเพื่อตอบโจทย์ภาคอุตสาหกรรมและแนวโน้มการลงทุนในอนาคต ณ มหาวิทยาลัยเทคโนโลยีมหานคร เมื่อเร็วๆ นี้